LidanRubinov/Halacha-QA huggingface dataset:
שאלה: תיקון כרת: א.רציתי לדעת מה זה תיקון כרת? ב. האם התיקון של ליל שבועות הוא כמו תיקון כרת? ג. אמרו לי שעליי לעשות תיקון כרת, האם התיקון של ליל שבועות יפתור אותי מזה? (שים לב: אני אישה).
תשובה: אמנם בספרים הקדושים מובא, שיש סדר לימוד מיוחד ללילה של תיקון כרת, ולימוד זה הוא: א. ללמוד מסכת כריתות כולה במיתון ובנעימה. ב. לימוד מסכתות משנה שר"ת שלהם הוא חיי"ם דהיינו חולין, יומא, ידים, ומקואות. ג. לימוד הרמב"ם בהל' שגגות י"א פרקים הראשונים שם. ואח"כ אם נשאר לו זמן, ילמד כל מה שיחפוץ עד תפילת שחרית. אולם כעקרון אפשר לעשות תיקון כרת בגם בלי סדר זה ובלבד שילמד כל הלילה ללא שינה כלל. לכן גם לימוד שעושים בליל הושענא רבה או ליל שבועות נחשב תיקון כרת גם כשלא לומדים סדר זה שכתבנו. וגם אשה טוב שתעשה לכל הפחות פעם אחת בחיים תיקון כרת.
שאלה: במבוק מזל: קיבלתי במתנה עציץ במבוק שנקרא במבוק המזל. כתוב על הפתק שלו שע"פ הפנג שואי הוא מביא אנרגיות חיוביות ומזל לבית. האם מותר להחזיק את הצמח זה בבית? הרי אני מחזיק אותו ליופי ולא לע"ז.
תשובה: אין להחזיק בבית דברים מהמזרח הרחוק, כיון שהרבה פעמים דברים אלו שמשו לעבודה זרה או הוכנו לשם כך.
שאלה: כיבוי מזגן בשבת: במזגן אצלנו בבית יש בעיה מסוימת, שגורמת לכך שלפעמים הוא מתחיל לפתע להוציא אויר חם במקום אויר קר (אין אפשרות לצפות לכך מראש). כמובן שהדבר גורם לסבל רב. 1. כאשר הדבר קורה בשבת, האם מותר לבקש מילד קטן לכבות את המזגן? 2. אם אין ילד קטן, האם מותר לכבות את המזגן בשינוי? 3. האם לכתחילה מותר לכוון את המזגן לפעול בשבת אם ידוע שייתכן וניאלץ לכבותו באמצע השבת?
תשובה: מכיוון שיש ספק אם יקרה משהו למזגן - אין בעיה להדליק אותו בערב שבת, ואם קורה משהו - יכבו ע"י גוי.
שאלה: עוגת גבינה בתנור שלא הוכשר: התנור היה בשרי והכשרנו אותו כרגיל, ניקינו אותו היטב והמתנו 24 שעות אבל שכחנו להפעיל את התנור על גבוה. אפינו בו עוגת גבינה. מה הדין לעוגה ולתנור?
תשובה: העוגה מותרת באכילה ואת התנור יש להכשיר באופן שאתם מכשירים בין בשר לחלב.
שאלה: אבל המסתיים בערב חג: אני ביום חמישי ערב חג שבועות יוצא מאבל על אחי.האם אני רשאי להתגלח, והאם אחרי החג עליי להמשיך ולא להתגלח או שכבר מותר לי להתגלח כל יום.
תשובה: מאחר וערב החג הוא היום השביעי לאבילות הוא נחשב גם לדיני השלושים. חג מבטל את דיני השלושים על אח, ולכן אתה יכול להתגלח ולהסתפר סמוך לחג ולהמשיך גם אחרי החג.
שאלה: תיקון חצות לפני חצות הלילה: האם מותר לומר תיקון חצות לפני חצות? אם לא, האם אדם שהולך לישון לפני חצות לא יכול לבכות על גלות השכינה?
תשובה: הזמנים האלו נקבעו לפי החוכמה הפנימית והם המסוגלים לדבר, אחרת זה כמו לומר סליחות לפני חצות. אם אתה הולך לישון אתה אנוס ופטור.
שאלה: נטילת ידים לסעודה לאחר שירותים: א. האם לאחר שברכתי "אשר יצר", מרחק מהכיור של השירותים לחדר-אוכל עצמו (פחות מ11 מ ) מהוה הפסק לעניין נטילת ידים לסעודה וליטול שנית או האם עדיף ליטול בכיור בחדר-אוכל גם "לאשר יצר" ולברך על נטילת ידים ואז "אשר יצר"? ב. אשכנזי שנהג ג פעמים לומר "שאו ידיכם וכו " אחרי נטילת ידים לסעודה, האם צריך לעשות התרת נדרים כדי להפסיק (אביו אינו נוהג לומר)?
תשובה: א. עדיף לכתחילה שתיטול בחדר האוכל אבל זה לא מעכב ואין צורך שיטול שנית אם נטלת שם, שכל הדין של המרח הוא לכתחילה ואינו מעכב. ב. זה לא קשור לאביך. אם אתה נהגת 3 פעמים זה מחייב כנדר ואם אתה רוצה להפסיק אתה צריך ללכת לחכם שיתיר לך. אם בערב ראש השנה, כשאמרת התרת נדרים, מסרת הודעה שכל מנהג יפה שאתה נוהג 3 פעמים לא יחייב אותך   אז זה לא נחשב נדר אם שכחת מההודעה שמסרת בשעה שנהגת כך. אבל אם בשעה שנהגת את המנהג זכרת את המודעה ובכל זאת עשית כך אזי צריך התרת נדרים.
שאלה: אבקת כביסה נחשבת מוקצה?: האם מותר לקחת בשבת ספר לשם קריאה, כאשר מעל הספר כבר מונחת זמן רב (עוד מלפני שבת) אבקת כביסה?
תשובה: אם האבקת כביסה לא הונחה על הספר בדוקא אלא רק במקרה, אין לספר דין מוקצה ומותר לקחתו בשבת.
שאלה: חישוב מוטעה של ימי מילואים: לאחרונה הייתי בשירות מילואים. מטעמים אישיים חולקו לי המילואים לשני חלקים: 3ימים בשבוע אחד, ועוד 3 ימים בשבוע שאחריו. ביום הראשון קצין הקישור רשם לכל חייל את הימים שהוא ישרת, ולי הוא כתב בפירוש שסה"כ מדובר בששה ימים. בפועל, קיבלתי כעבור זמן "אישור מילואים" (שמביאים לביטוח לאומי ועל-ידו ניתן לקבל את המשכורת) בו נכתב שהייתי 10 ימים ברציפות, כלומר, החשיבו לי כשירות גם את הימים שקיבלתי כחופשה. האם עליי להודיע לצבא לביטוח לאומי על כך, או שזו "בעיה שלהם", מה גם שבבירור אמרתי לקצין את מספר הימים אותם שירתתי?
תשובה: לפי הידוע לנו מותר לגדוד או לקצין הקישור לשלם לך על ימי מילואים למרות שלא שירתת אותם בפועל, ללא אישור מביטוח לאומי וכד'. אך במקרה שלך כיון שנעשתה טעות, וקנין בטעות אינו קנין, עליך לדווח על כך לקישור ובמידה ויאשרו לך את קבלת הת העודף מותר לך ליטלו. הרב אריאל איגרא
שאלה: מאימתי ניתן להחליט על מתן שם לתינוק?: מאימתי ניתן לחשוב ולהחליט על מתן שם לתינוק שבעז"ה יוולד? מחד, האם אין בזה עין הרע כשמתכננים מה יהיה שמו כשהוא טרם נולד. מאידך,אחר הלידה ההורים אינם כ"כ מיושבים ונינוחים בכדי להחליט יחד על השם.
תשובה: אין בכך הלכות. המחשבה על שם לפני בוא הנשמה לעולם היא אולי מוקדמת משום שרק בבוא הנשמה לעולם יש סיעתא דשמיא לגלות מהו שמה. מסתכלים על התינוק ואז קוראים את שמו. הצעתי היא לפני הלידה לחשוב על מספר אפשריויות. בחירה מוחלטת בין השמות המסוימים להחליט רק אחרי הלידה.
שאלה: להזדרז בתפילת עמידה של ערב שבת : האם הרב סובר שצריך להתפלל תפילת עמידה של ערב שבת יותר מהר ממה שאדם רגיל בכדי להספיק לומר "ויכולו" עם הציבור?
תשובה: לא. כוונה יותר חשובה. אתה יכול להגיד אחרי כן "ויכולו". צריך לומר בשנים (כלומר אתה ועוד אחד)   כי זו עדות.
שאלה: צניעות במשחק כדורסל: אני משחק כדורסל בקבוצה ויש לנו משחקים. לפעמים מגיעות מספר בנות בגילאי 13-16 בערך לצפות במשחק. במשחק כדורסל לובשים מכנס קצר וגופייה. איך עליי לנהוג, מה עליי ללבוש? ניתן ללבוש חולצה קצרה מתחת לגופייה.
תשובה: אין איסור לנשים לראות גבר משחק עם מכנסיים קצרות וגופיה ולכן אין בכך בעיה הלכתית. אם אתה רוצה הנהגת צניעות ממידת חסידות, אתה יכול לנהוג כפי רצונך. אולם לזאת צריך לשקול בכובד ראש האם לקבל חומרא זו או לא. לא כדאי לקבל חומרא ואחר כך לרדת ממנה. אם אתה מקבל חומרא על עצמך חשוב שזה חומרא לכל החיים. לכן היה זהיר מלקבל על עצמך חומרות. כיצד לקבל חומרא.
שאלה: תידלוק על חשבון העבודה של אבא: אבא שלי מתעקש לעזור לי במימון הדלק במכונית, רציתי למכור את הרכב בגלל נטל ההוצאות והוא מתעקש לעזור לי במימון. לאבא שלי יש משאית ויש לו חשבון פתוח מאחת תחנות הדלק בעיר, תדלוק באמצעות תלושים (כמו שיקים כאלה) ובסוף החודש הוא מקבל חשבון על הכל. העזרה שהוא מעוניין להעניק לי היא מתן תלושים שאני אדלק על חשבון העסק שלו. האם זהו גזל? הרי אני אם אני מתדלק דרכו אז אין מע"מ כי זהו עסק, אבי זכאי לקיזוז נוסף כי הוא מקבל זיכוי מסויים על הדלק שהוא צורך וגם זה מוכר לו כהוצאה והוא עתיד לשלם פחות מס בעקבות זה. אציין כי לא מדובר על העניין של העזרה שלו שאני מעוניין בה אלא גם החוסר נעימות מאבא שלי שהוא ממש מתעקש לעזור לי ואני מתחמק ממנו, אם אני אסביר לו את הסיבה שבגללה אני מתחמק ממנו הוא לא ממש יקבל אותה.
תשובה: העלמת מיסים אסורה לפי דין תורה וכן פסק השולחן ערוך (חו "מ סימן שסט סעיף ו) ו : ".אבל מוכס שפסקו המלך ליטול דבר קצוב, והעמיד מוכס ישראל לגבותו למלך, ונודע שאדם זה נאמן ואינו מוסיף כלום על מה שגזר המלך, אינו בחזקת גזלן, משום דדינא דמלכותא דינא. ולא עוד אלא שהמבריח ממכס זה, עובר (על לא תגזול) (ויקרא יט, יג), מפני שהוא גוזל מנת המלך, בין שהיה מלך ישראל בין שהיה מלך עובד כוכבים". על פי ברור שעשיתי אצל עורך דין נאמר לי שע"פ חוק דבר זה אסור, א"כ שאלתך נכונה ואסור לך להשתמש בתלושים אלו. הרב אברהם זרביב
שאלה: קניה בשפע שוק: בחודשים האחרונים מתנהל בציבור החרדי מאבק להחרמה של רשת שפע שוק בטענה לגרם חילול שבת ברשת שיווקית אחרת אך של של אותו בעלים. מנגד מפרסמת רשת שפע שוק טענות משלה שגם רשתות אחרות נמצאות תחת בעלות המחללת שבת בחברות אחרות שתחת אותה בעלות. לטענתם אין הבדל בינם לבין אחרים, והמלחמה דוקא נגדם היא רק ממניעים פוליטיים. אבקש לקבל הדרכה הלכתית בענייין זה. ברור לי שאם ניתן למנוע חילול שבת בעזרת חרם צרכנים ראוי לעשות זאת. אולם בנידון של רשת שפע שוק לא ברור שיש אפקטיביות ממשית לחרם הזה עד היום, וכן לא ידוע לי האם טענת רשת "שפע שוק" שבזה היא לא שונה מרשתות אחרות - נכונה או לא. למעשה השאלה לכאורה אינה דוקא הלכתית אלא יותר בשיקולים של הצדקה של השקעה במאבק הזה. אודה על הבהרות בעניין מגורם מוסמך.
תשובה: איני מכיר את בעיית שפע שוק ולכן לא אתיחס אליה ספציפית, אך כולנו מודעים לחומרת התופעה המתרחבת של מסחר לא חוקי ולא הוגן בשבת. כל מי שהשבת יקרה לו צריך להעדיף מקום שומר שבת, כדי לסייע לו לעמוד בתחרות הפרועה שמכה אותו מכה כפולה - בשבת אינו מרויח ובימות החול הקונים שומרי השבת מעדיפים את המתחרים הלא הוגנים שלו ומקפחים אותו. זו שבת וזה שכרה? היכן ההתחשבות? היכן האחריות?
שאלה: הנחת תפילין בצהריים: במסגרת עבודתי, אני נאלץ לעבוד משמרות לילה. לעיתים אני מצליח להגיע ישר לבית הכנסת למניין שחרית, אך יש מצבים בהם אני מתעכב בעבודה ומגיע אחרי קריאת שמע ונאלץ להניח תפילין בשעות הצהריים. רציתי לדעת מהו סדר התפילה המדוייק שעלי להתפלל ע"מ לצאת ידי חובה בהנחת תפילין בצהריים?
תשובה: תפילת שחרית בכל מקרה צריך להתפלל. אם אתה רואה שאתה מגיע אחרי זמן קריאת שמע, תקרא קריאת שמע לפני סוף הזמן, ואז כשתגיע לבית הכנססת תתפלל, ואם אין מניין תתפלל ביחידות עם תפילין.
שאלה: לשון הרע בשיעור: אני נער צעיר הלומד בשיעור דף יומי בצוותא עם אנשים מבוגרים. ישנו בשיעור אדם שמדבר הרבה ומרחיב בנושאים לא קשורים. האנשים מאוד כועסים עליו, ומסמנים בקריצות ובחצאי משפטים את דעתם עליו. מה ניתן לעשות? איני יכול לפנות אליהם.
תשובה: תיגש למגיד השיעור ותיזום שיתקנו תקנה שבשעת השיעור רק מגיד השיעור מדבר ומי שרוצה לשאול שאלות יגש לרב אחרי השיעור ויאמרו שזה לבקשת רבים ממשתפי השיעור שרוצים שרק הרב ידבר בשיעור והשאלות מפריעות להם   וממילא לא תהיה עוד בעיה.
שאלה: תהילים החיד"א: רציתי לדעת מקור וטעם לסגולה של תהילים החיד"א, ואם יש אז גם את התפילה שאומרים לפני ואחרי?
תשובה: בין ספריו הרבים של מרן החיד"א ישנו גם ספר שהחיד"א כתב והוא נקרא תהילים החיד"א או ליקוטי תהילים, ספר זה הוא תהילים המחולק לפסוקים על-פי אותיות הא-ב, ולא למזמורים כפי שנהוג בספרי התהילים הרגילים. בהקדמה לספרו כתב מרן החיד"א על מנהג קריאת התילים לפי אותיות השם ו שם, "והיא סגולה נפלאה עד מאוד להנצל מכל צרה וצוקה. וכל האומר בכל יום אותיות של שמו, יועיל לו להצלחה ולשמירה, וינצל מכל צער ונזק באותו היום, ובפרט להולכי דרכים ועוברי ימים ונהרות."
שאלה: עבודה ו"האם נשאת ונתת באמונה?": ברצוני לדעת מה מותר ומה אסור (שאלות ספציפיות בהמשך) בהתנהלות שלי כעובד מול החברה המעסיקה, כאשר תנאי ההעסקה הם כדלקמן: באופן בלתי פורמלי, אין מבחינת החברה מעקב על שעות הנוכחות שלי בעבודה, אלא מעקב אחר כמות ואיכות העבודה שלי בלבד. כלומר, אם אני מבצע עבודה איכותית ובכמות מספקת, אין זה משנה אם עשיתי זאת במשך 3 שעות ביום או 12 שעות ביום. הבנה זו ברורה ומקובלת על כל העובדים והמנהלים כאחד. בצד הפורמלי, אני כן מזין את שעות הנוכחות שלי בעבודה. אם אני מדווח על יום עבודה שלם, מערכת ההזנה הממוחשבת מדווחת עבורי על 9 שעות עבודה. וגם, למשל, אם אני מדווח על 3 שעות עבודה, המערכת האוטומטית תקזז לי 6 שעות מיתרת החופשה שיש לי כעובד. וכך הלאה. כעת הדילמה ברורה: מצד אחד אני מסוגל להספיק את העבודה הנדרשת ממני בפחות מ-9 שעות ביום, ומצד החברה זה ר. אבל, המשמעות היא שאני נכנס למערכת ממוחשבת וממש מדווח על נוכחות בשעות שלא הייתי. האם במצב זה, מצד ההלכה ודרך הישר, עלי לעבוד בכל זאת 9 שעות ממש? אם אני עובד פחות (וכאמור, זה לא מפריע ולא מעניין אף אחד בחברה) ומדווח על יום מלא - האם זה נחשב כחוסר ישרות? האם עלול להיות בזה חטא של אי קיום "נשאת ונתת באמונה"?
תשובה: ראשית כל יישר כוח על השאלה, מצוי היום שפועלים מורים היתר לעצמם לגזול את מעסיקם בין בממון ממש, כגון: שיחות טלפון, ציוד משרדי, רכב של העבודה וכו' ובין בזמן העבודה שמתבטלים או גולשים באינטרנט וכדו', וכבר אמרו חכמים (ב"ב קס"ה) "רובם בגזל" (ב"ב קס"ה.). עיין בנושא זה במסילת ישרים פי"א. לעניינינו, לא כל כך מובן מי הם המנהלים שהזכרת בשאלה, אם הם בעלי החברה ודאי שאין כאן כל בעיה, שהרי הם מתירים לך לדווח בצורה כזאת. (אף שאני לא מבין אם כך למה צריך לדווח על שעות ולא על הספק). אם המנהלים שכתבת הם לא בעלי החברה, צריך לברר אם יש בסמכותם להתיר לעובדים לדווח באופן זה, ואם אין הדבר בסמכותם העושה כן עובר על גזל. הרב אברהם זרביב
שאלה: קשר על תפילין של יד: לאחרונה, אני רואה הרבה אנשים ששמו חוט הכרוך סביב ל"של יד" כדי להצמיד את הקשר לבית באפן קבוע. האם זה ר, ואם כן, למה לא כולם עושים זאת? האם יש מגבלות על חומר החוט, צבעו, עוביו וכו. אפשר בחוט תפירה, חוט שניים או חוט דייג? האם מותר להשחיל אותו דרך הקשר של התפילין?
תשובה: לא כולם מצמידים חוט כי יש כאלה שהיו"ד מהודקת אצלם מספיק חזק לבית והם לא צריכים חוט. החוט צריך להיות מאותו מין, כלומר: מגידי בהמה, ולכן לא ניתן להשתמש בחוט תפירה או חוט דיג. כיוון שזה לצורך נראה שיוכל להשחיל את החוט גם דרך הקשר.
שאלה: לשתות ולאכול לאחר חצות בליל הסדר: רצינו לדעת את התשובה בשביל שנה הבאה. קבוצת אנשים מעוניינת לקיים את מצוות סיפור יציאת מצרים כל הלילה על ידי קיום שיעורים בבית המדרש לאחר שיסיימו את הסדרים בבתיהם, סביב השעה 02:00. דא עקא, שבשעה זו ובפרט לאחר ארבע כוסות יין השינה ממהרת לבוא. האם ניתן להתיר לשתות משקאות חזקים, כגון: קפה, וכן לאפשר לאכול מהכיבוד ולסמוך על השיטה האומרת כי חובת הסיום היא לפני חצות? האם יש הבדל אם לקראת עלות השחר יאכלו שוב מצה לפי ה"פטנט" של תנאי דאם עד חצות הרי כבר אכלנו, ואם עד עלות השחר הרי שסיימנו את אכילתנו טרם השחר באכילת כזזית מצה וטעם זה הוא שנשאר בפינו?
תשובה: יש בשו"ת "אבני נזר" שחובת אכילת מצה היא עד חצות וממילא אם אכלו מצה לפני חצות יכולים אחרי חצות לאכול ולשתות, ואפשר לסמוך על כך במקרה הזה שיש צורך בכך. את חיוב אכילת מצה יש לעשות רק עד חצות.
שאלה: לימוד תורה עם חברותא טובה: האם עדיף ללמוד עם חברותא טובה או עם חברותא פחות מוכשרת ובכך למנוע ממנו ביטול תורה? תלמיד בישיבה תיכונית.
תשובה: פעמים שדווקא לימוד עם חברותא חלשה יותר (לא מדי) מפתחת את הלומד, שחייב להסביר היטב לזולתו וממילא גם לעצמו.
שאלה: מנהגים לחוזר בתשובה: אני עוד מעט אהיה בן 13. אבי אשכנזי ואימי ספרדיה. אבי לא ממש מקפיד על המצוות ואני רוצה ללכת לפי מנהגי אימי. לאבי אין בעיה עם זה וסבי מצד אימי קנה לי תפילין וסידור בנוסח שלו. האם אני יכול לבחור ללכת אחרי מנהגי אימי?
תשובה: אתה יכול לבחור ללכת אחרי מנהגי אמך. חזק ואמץ.
שאלה: אכילת תפוח עם דם מהפה: כשאני אוכלת תפוח, לפעמים הוא מתלכלך מדם שיוצא לי מהשיניים. מה הדין של דם זה, מותר באכילה או שיש לנקות את התפוח אחרי כל "ביס"?
תשובה: הדין הוא שדם שפירש מהפה אסור לאכול אבל אם יורד דם בפה מותר לבלוע, ולכן במקרה זה שהדם פירש על גבי התפוח צריך לנקות אותו ואין לאכול את הדם שעליו.
שאלה: כשרות דגים   מוקצה: 1. מדוע מאכלי ים אינם כשרים כמו סרטנים או שרימפסים? 2. האם חיות מחמד הן מוקצה ומדוע?
תשובה: 1. מאכלי ים כשרים רק כאשר יש להם סנפיר וקשקשת וכל מה שאין לו סנפיר וקשקשת אסור באכילה, בין אם זה דגים, סרטנים או שרצים. ובלשון התורה: "את זה תאכלו מכל אשר במים כל אשר לו סנפיר וקשקשת במים בימים ובנחלים אותם תאכלו. וכל אשר אין לו סנפיר וקשקשת בימים ובנחלים מכל שרץ המים ומכל נפש החיה אשר במים, שקץ הוא לכם" (ויקרא יא, ט-י) 2. חיות מחמד הן מוקצה, משום שמוגדרות כמוקצה מחמת איסור. הרב אלחנן לוין
שאלה: העברת סיורים : אני עושה שירות לאומי במקום ציבורי שלפעמים מגיעות קבוצות כדי לראות את המקום, לעיתים הקבוצות מעורבות (בנים ובנות יחד) ולא תמיד הקבוצות דתיות. האם יש בעיה שאני אעשה להם סיור במקום?
תשובה: אם את לא נפגעת מהמפגש הזה עם הקבוצות אין מניעה שתעשי להם את הסיורים.
שאלה: הידור מצוה עד שליש: נאמר בגמרא שאם רוצים להדר במצוה יש להוציא רק עד שליש לצורך ההידור בנוסף לערך המקורי, מהיכן נלקחה המידה שליש דווקא?
תשובה: מאחר ורגילים להוסיף במחירים ובמקח וממכר בערך כסכום 1 3, לכן זה נחשב סכום סביר שאפשר להוסיף אבל יותר מזה זה דרישה מוגזמת ואין האדם חייב לעשות דבר כזה.
שאלה: תפילה ליורדי הים בהפלגה קצרה: האם יש לאמר תפילה ליורדי ים כשיוצאים להפלגה קצרה שנמשכת פחות משעה?
תשובה: כן, יש לומר. כי יש הסתכנות בים ואין זה משנה אם זה מעט זמן או הרבה, כמו שבתפילה למי שטס - יש סיכון בכל טיסה וגם בטיסה קצרה צריך להתפלל תפילה לטיסה.
שאלה: חימום במיקרוגל בשרי וחלבי: היה לנו בכיתה שני מיקרוגלים של רשת אחד בשרי ואחד חלבי בבשרי חיממו עם קופסאות ובחלבי חיממו גם עם קופסאות וגם בלי (ישר על המיקרו). בבוקר הבשרי נהרס ואז מישהו בא וחימם בחלבי בשר בתוך קופסא (אחת) סגורה. האם מותר להישתמש במיקרו לחלבי או לבשרי, או לא לשתיהם, או לשתיהם כן, ואם לא, איך להכשיר?
תשובה: אם הקופסא היתה סגורה, המיקורוגל נשאר חלבי כשר. עד שיהיו שוב שני מכשירים יש להקפיד לחמם גם חלבי וגם בשרי בקופסאות סגורות.
שאלה: בשר חברת רויאל: קניתי בשר חברת רויאל חלק בית יוסף שחיטת חו"ל בהשגחת הרבנות אשקלון, זה כשר ומאושר ככל שחיטת בית יוסף של הרה"ר?
תשובה: הבשר אמור להיות ר.
שאלה: מחשה וטלוויזיה ביום טוב: האם ביום טוב אפשר להשתמש במחשב ובטלוויזיה שדולקים מערב החג?
תשובה: להשתמש ממש כמובן שאסור. לגבי לראות שידורים בלי להפעיל ולהשתמש במכשיר   אם זה שידורים של יהודים אסור, כי נהנה מחילול יו"ט של יהודים, ואם זה של גויים   מותר, אמנם זה לא מתאים לאוירת החג.
שאלה: כהני חזקה בעבודת הקורבנות: האם כהני חזקה נחשבים ככהנים לכל דבר ויכולים לעבוד במקדש? גם לעניין הקרבת הקורבנות וגם לעניין אכילת קודשים. אשמח לקבל מקור.
תשובה: יש על כך התייחסות בפוסקים, באבן העזר, לגבי הדין שכהן לא ישא נשים פסולות, ושם הסכימו הפוסקים חד משמעית שכהני חזקה נחשבים כהנים, והחזון איש כותב שם באבן העזר שחזקה זו מועילה מדאורייתא, ומה שח הצריכו ייחוס ומעלות בכהונה זה מדרבנן. לכן כיום אנו עושים פידיון הבן אצל כהני חזקה ומברכים על כך. וכן, מצד האמת חקלאים יראי שמים צריכים לתת את התרומות ומעשרות שלהם לכהנים ולויים ע"פ חזקה, למרות שאין כיום יכולת לכהן לאכול את התרומה מכיוון שאיננו יכולים להיטהר מטומאת מת אבל הוא יכול להאכילה לבהמתו. ומעשר ראשון ודאי אפשר לתת לכהן וללוי והוא יכול להחזיר אותה אח"כ לישראל, כי זה נהפך ממונו, וכן מעשר עני יש מצווה להפריש ולהביא לצדקה לעניים או להחזקת מוסד חינוכי, שכל אלה מצוות שאפשר לקיים כהלכתן גם בימינו. א"כ מדאורייתא הכהנים, גם בימינו שיש רק חזקה, נחשבים כהנים אבל כשיבנה בית המקדש כותב מרן הרב קוק במשפט כהן, על סדר העבודה בזמננו, שהמצווה היחידה שקשורה להופעת הנבואה הוא הנושא של בניית המקדש שצריך נביא להגיד לנו את מקום המזבח המדויק ואז נגלה ע"י נבואה את הכהנים המיוחסים, אבל מדאורייתא כהני חזקה הם כהנים.
שאלה: נזק בטעות בקניון: לפני כמה שנים הלכתי בקניון, ומפוזרים באמצע הקומה דוכנים שמוכרים כל מיני דברים. תוך כדי ההליכה שלי כנראה החולצה שלי או היד שלי נגעה בצוואר של ברבור מחרסינה שכנראה בלט מהדוכן החוצה כלפי המקום שאנשים עוברים בו, הברבור נפל ונשבר בתחתיתו. מרוב הבושה הרמתי את הברבור והנחתי אותו במקום והסתלקתי במהירות. האם אני חייב לשלם כי הזקתי או שמא מכיוון שהברבור בלט לרשות הרבים, הבעלים שהניח הוא פשע ואני פטור שהרי אם הייתי ניזוק מהברבור הוא היה צריך לשלם לי, שהרי פשע? דבר נוסף, על הצד שאני חייב לשלם, אינני יודע מי הבעלים משום שזה היה לפני כמה שנים, כיצד עליי לשלם כשאיני יודע מי הוא הניזק?
תשובה: מבואר בשו"ע חו"מ סימן תיב' שאם אדם הניח חפץ שלו במקום שיש לו רשות להניחו שם, אף על פי שאין זה מקום פרטי, הרי שהאדם שפגע בחפץ ושברו חייב לשלם, וכן אם הוזק מן החפץ אין בעל החפץ צריך לשלם לו. ואף על פי שאין דרכם של בני אדם להתבונן בדרכים, מכל מקום כשיש רשות להניח חפצים באותו מקום עליהם להתבונן. בנידון שלנו כיון שיש רשות למוכרים להניח חפצים על הדוכנים באמצע הקומה (למרות שזו רשות הרבים) ממילא מוטל על העוברים במקום להתבונן כדי לא לגרום נזק. לסיכום, עליך לשלם מה שהזקת אך כיון שאינך יודע מי הניזוק אין לך למי לשלם ולכן עליך לרשום לפניך שאתה חייב וכשיבא אליהו הנביא תדע למי לשלם. הרב תומר ישראלי
שאלה: הכנת קפה הפוך על ידי גוי: האם יש בהכנת קפה הפוך על ידי מכונה מיוחדת לכך, על ידי גוי, בישול נוכרי, על פי מנהג עדות המזרח?
תשובה: אין בקפה איסור בישולי עכו"ם, עיין בשו"ת יחוה דעת ח"ד (סי' מ"ב).
שאלה: פסטה בסיר בשרי: בישלתי בסיר בשרי פסטה. לא נעשה שימוש בסיר זה שבוע ימים. האם מותר לי לאכול את הפסטה הזו עם גבינה?
תשובה: לספרדים מותר, ולאשכנזים מותר לאוכלו בארוחה חלבית אבל לא עם מוצרי חלב ממש.
שאלה: חג ושבת שחופפים זה את זה: ברצוני לשאול לגבי שבועות בפרט וחגים בכלל. כשחג יוצא לפני כניסת שבת, מתי אני יכול להדליק את הפלטה בשביל השבת? ואם יש מצווה נוספת שאני אמור לעשות?
תשובה: את הפלטה אין לחבר בחג לחשמל אלא מערב החג וניתן לכוון את שעות ההדלקה על ידי שעון שבת. כשחג חל בערב שבת יש לעשות ערוב תבשילין על מנת שיהיה מותר לחמם את האוכל לשבת ביום טוב ולהכין את שאר צרכי שבת. יש לקחת בערב החג חלה וביצה ולהרים אותם ולברך ולומר את הנוסח הנמצא בסידורים. את החלה והביצה יש לשמור עד לגמר ההכנות לשבת וטוב לאוכלם בשבת. את ההכנות לשבת יש, לכתחילה, לסיים לפני השקיעה בזמן שעוד יכול להיות שיבואו לך אורחים ותרצה לכבדם ממה שהכנת.
שאלה: כשרות "ברכת הקטיף": האם ניתן להשתמש בגידול ללא תולעים של חברת "ברכת הקטיף" בהשגחת הרבנות ירושלים- מהדרין והרב אפרתי?
תשובה: אינני יודע על החברה הנדונה, אלא שהרבנות הראשית פרסמה שיש לקנות מהחברות: חסלט, גלאט, עלי הבשור. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אפית חלות על משטחי אלומיניום: אשתי אופה חלות ומשתמשת במשטחי אלומניום דקיקים למטרה זו. שאלתי היא האם ניתן להשתמש במשטחים האלה יותר מפעם אחת? ואם לא, האם טבילה חוזרת ונשנית תאפשר שימוש חוזר?
תשובה: שימוש חוזר פעם אחת אינו נחשב קבוע. אחרי שלוש פעמים זהו שימוש קבוע. באשר לפעם השלישית יש ספק ובטבילת כלים שהיא מהתורה ספקא לחומרא.
שאלה: בישול בחג השבועות: כאשר יש לי מאכל שרובו מימי והוכן כבר מערב החג בשביל השבת, האם מותר להניח אותו על הפלטה לפני שבת?
תשובה: אם עשית ערוב תבשילין, מותר.
שאלה: גן BRCA: אני סטודנטית להנדסת ביוטכנולוגיה באוניברסיטת בן גוריון. אני עושה עבודה בנושא הגן BRCA והנושאים האתיים שבעניין. נשים אשר נמצאו נשאיות לגן BRCA הן בעלות סיכון גבוהה לחלות בסרטן השד. כיום ישנן אפשרויות של ניתוח מניעתי של כריתת שחלות וכריתת שד, המקטין באופן מאוד משמעותי את הסיכון לחלות. מאוד אשמח לשמוע את דעתך בנושא. האם אתה חושב שאישה שנושאת את הגן צריכה לעבור ניתוח כזה? כאשר מצד אחד ניתוח כזה יכול להציל את חייהן בעתיד אך מצד שני זהו ניתוח למישהי שהיא בכלל לא חולה כרגע. האם מבחינה דתית יש בעיה עם כריתת איברים לצורך ניתוח מניעתי כאשר בזמן הניתוח אין סכנה לחיי האישה, למרות שבעתיד כן עלולה להיות. אודה לך מאוד על התייחסותך.
תשובה: מותר לאדם לחבול בעצמו רק במקום שיש חשש סביר לסיכון. איני יודע מהו אחוז החשש במקרה הנדון. כריתת שחלות חמורה יותר כי היא סירוס ורק בסיכון ממשי מותר לכורתן.
שאלה: לשון בוטה בח : אני נער שלומד בישיבה ומשתדל ללמוד תורה כמה שאפשר, אך נתקל בקושי מסויים: ח לא חוסכים בביטויים קשים ולא צנועים שגורמים לי להרהורים קשים ואז אני גם מתקשה ללמוד. למה נהגו כך ח ומה אפשר לעשות?
תשובה: לא ידוע לי על איזה ביטויים אתה מדבר. באופן כללי, חכמים אומרים שדברי תורה אינם מקבלים טומאה. ואף אם אדם עוסק בדברים שבצינעה, אם עושה זאת מתוך לימוד תורה יהיה מוגן מהרהורים. ההרהורים לא באים מהתורה הם באים מן החוץ. אולם אם בפועל בחור מרגיש שדברים מסויימים מעוררים אצלו הרהורים ימנע מללמוד זאת לזמן מסוים. ועל פי זה יש ישיבות, בעיקר חסידיות, שנזהרים שבחורים רווקים לא ילמדו דברים שמעוררים הרהורים.
שאלה: גילוח וקוצץ פאות: שמעתי שהרב מתיר בינתיים מכונות גילוח של פיליפס ושאלתי: בשעת הגילוח האם מותר להשתמש בקוצץ פאות לגלח את הזקן או שזה עובר משום תער? (הקוצץ פאות הוא חלק מאחורי המכונה ואין בינו לבין העור שום רשת עד כמה שידוע לי)
תשובה: הבעיה של מכונת גילוח היום אינה פשוטה. לפני עשרות שנים הרשתית היתה מפסיקה בין הלהבים ובין העור, אך כיום יש מכשור שמושך את השערות, לכן אני אומר שכיום מי שיכול להשתמש עם מכונות עתיקות - שישתמש, וכדי לצאת ידי כל השיטות אני ממליץ להשתמש עם משעי (משחת גילוח), למרות שזה לא כ"כ מודרני - אבל עם מכונות זה לא פשוט. רבני אמריקה הוציאו ספר שנקרא "הדרת פני זקן" והרבה מגדולי הפוסקים באמריקה מסתייגים בכלל משימוש במכונות כי צריך לחפש כל מיני היתרים דחוקים. ראוי להדר ולהפסיק להשתמש במכונות החדישות. אינני רוצה לאסור באופן חד-משמעי ולומר שזה איסור תורה, כי אמנם יש דעות לכאן ולכאן, אך כאמור זה היתר דחוק. ולכן ירא שמים או שיגדל זקן (אם גם ההיפי'ס באמריקה מרשים לגדל זקן אז מותר גם לנו, ויש גם אנשים חילונים שמגדלים זקן וזה כבר לא ביזיון היום ללכת עם זקן), ומי שמי שבכל זאת רוצה להתגלח אז שלא יתגלח במכונה. מי שרוצה להיות חסיד ומנהיג לעצמו חומרות, ראוי שיחמיר גם בזה.
שאלה: בניו של משה: מעניין אותי, מדוע לא זכה משה שבניו יהיו צדיקים ואף ימשיכו את דרכו כמו בניו של אהרון אחיו? אמנם לפי רש"י כולם נקראו בניו של משה מפני שלימדן תורה. אבל בכל זאת מדוע לא זכה משה? האם יש מקור מעניין שבו כדי לעיין?
תשובה: הדברים לא מפורשים אולם ניתן לומר שבני משה לא היו יחד עם בני ישראל ביציאת מצרים. כשמשה חזר לארץ מצרים להוציא את ישראל הוא השאיר את גרשום ואליעזר שלא יהיו במצרים. מי שלא עובר את החוויה של יציאת מצרים קשה לו להתרומם למדרגה של גדול דור. ולפי הדעה שיתרו בא לאחר מתן תורה יתכן שבני משה לא היו גם במעמד הר סיני. עוד מובא בבעל הטורים (פרק ב' בספר שמות פסוק טז) שמשה התחייב ליתרו שגרשום יהיה משרת לע"ז. ובאר שם שעשה זאת משום שבטח בכוחו של גרשום שמכוחו יחזור יתרו בתשובה ויעזוב את הע"ז. אולם המשימה שהוטלה על גרשום השפיעה שלא יכל להתמסר לגדול בתורה בצורה טבעית ולהפוך להיות גדול הדור.  שם מבואר שלבסוף יצא ממנו נער הלוי שהיה מוכן להיות משרת ע"ז לבני דן וכפי שדרשו ח על הנער הלוי מספר שופטים. עוד ניתן לומר שמשה רבינו היה נשמה כללית כל כך והיה כל כולו כלל ישראל. בניו גדלו בסביבתו של יתרו וזה עיצב את חייהם.
שאלה: זרע של גוי: אני רווקה ורוצה לעשות הפרייה ואני מבינה שאם אקח זרע של יהודי זאת אמורה להיות בעיה בעתיד של הילד ה כשירצה להתחתן. מה שאני לא מבינה זה שגם אם אקח זרע של גוי הוא עדיין יוכל בעתיד לפגוש בת זוג שגם היא תהיה מזרע של גוי (כי עם הזמן הבקשה לזרע של גוי הולכת וגדלה), אז מה ההבדל אם זה מזרע של יהודי. בשניהם יש סיכוי קלוש ששני אחים ייפגשו. עד כמה זה יהיה חמור אם אקח זרע של יהודי?
תשובה: אני מאחל לך למצוא בן זוג מתאים ותלדי ילדים יהודים בדרך טבעית. הסירי מלבך את הרעיון של ילד מאב אנונימי ילד כזה יסבול מחוסר זהות. בת תהיה אסורה לכהן כי אביה גוי.
שאלה: נישואי כהן לבת גוי: בחורה רווקה, שנולדה לאם יהודיה ואב גוי, לומדת כרגע באונברסיטת בר אילן ומתחזקת ביהדות הכירה בחור שהוא כהן. האם מותר להם לבוא בברית הנישואין?
תשובה: לפי המחבר אסור להם לכתחילה להינשא. יש אמנם דעה שמקילה בזה, אך כאמור השו"ע פסק לאסור נישואי כהן במקרה כזה.